คือเมื่อ2-3มานี้ผมตอนดึกและเล่นคอมนานมากแล้วพอตื่นนอนมาตอนเช้าผมสังเกตว่ามันมีขี้ตาสีขาวเหลวๆที่ตาข้างขวาแต่ข้างซ้ายไม่มีขี้ตาเลยปกติจะมีเป็นก้อนๆแข็งๆผมเป็นอะไรหรอคับ
สวัสดีค่ะ การมีขี้ตาสีขาวเหลวๆออกมาจำนวนมากกว่าปกตินั้น อาจจะหมายถึงการมีการติดเชื้อในบริเวณตาไม่ว่าจะเป็นที่บริเวณเยื่อบุตาหรือกระจกตา กระจกตาที่เป็นแผล หรืออาจเกิดจากภูมิแพ้ที่ตา การมีสิ่งแปลกปลอมในตาก็ได้ค่ะดังนั้นเบื้องต้นควรทำความสะอาดตาด้วยน้ำเปล่าแค่ภายนอกเท่านั้น ไม่ไปขยี้ตาแรงๆ สวมแว่นตากันแดดป้องกันแดดและฝุ่น งดการใส่คอนแทคเลนส์ ยังไม่ควรเอายาอะไรไปหยอดเองเพราะยังไม่ทราบการวินิจฉัยและหากขี้ตามากขึ้นเรื่อยๆ ปวดในตา มองเห็นไม่ชัดเจน ควรจะรีบไปพบแพทย์ค่ะ